Dissabte comencen les rutes arqueològiques pels jaciments de Vila Romana de l'Horta Vella i la Torre Bofilla
29 de octubre de 2018

Dissabte que ve, 3 de novembre, comencen les rutes arqueològiques organitzades per la regidoria de Patrimoni de l'Ajuntament de Bétera amb les que els veïns i veïnes que ho desitgen podran visitar els jaciments de la Vila Romana de l'Horta Vella i la Torre de Bofilla acompanyats per una arqueòloga.

Les rutes es podran realitzar caminant, amb bicicleta o amb cotxe, i per això el consistori ha publicat un díptic informatiu en el qual es marquen les rutes pedestres, les rutes en bicicleta o les àrees d'aparcament per als vehicles.

Dissabte, 3 de novembre, a les 10.00 hores se celebrarà la primera de les visites guiades, per assistir no cal apuntar-se, tan sols acudir al punt de trobada situat a l'Estació de Metro de Bétera amb roba còmoda, gorra, aigua i esmorzar.

"Estem molt contents de començar estes noves rutes que tenen com a objectiu donar a conéixer el patrimoni històric de Bétera. Per això comptem amb una arqueòloga que coneix molt bé tant el jaciment com la Torre, ja que ha participat en nombroses excavacions", explica el regidor de Patrimoni, Joano Baudes (Compromís).

"Animem junts a gaudir d'un matí especial en què coneixerem la nostra història d'una manera amena, mentre caminem pel nostre entorn natural i compartim l'experiència amb els nostres fills, amics o altres veïns de Bétera", explica Joano Baudes.

Les rutes també poden reservar-se en exclusiva per a grups escolars o grups de més de 15 persones.